Planet Funk

Planet Funk הוא הרכב דאנס-רוק ומוזיקה אלקטרונית מאיטליה שהוקם ב-1999 על ידי הקלידנים מרקו ברוני ואלכס נרי, הבסיסט סרג'יו דלה מוניקה (נפטר ב-2018) והגיטריסט דומניקו קאנו. ההרכב הוציא לאורך השנים 4 אלבומי אולפן, שני אלבומי אוסף, ומספר סינגלים שזכו להצלחה עולמית. ההרכב הוקם ב-1999 כאיחוד בין דומניקו "ג'יג'י" קאנו וסרג'יו דלה מוניקה, חברים לשעבר בהרכב הנפוליטני Souled Out, לבין הקלידנים מרקו ברוני ואלכס נרי מסרזנה, אף הם חברים לשעבר בהרכב Kamasutra. ב-2000 יצא סינגל הבכורה שלהם, Chase The Sun, שבו השתתפה הזמרת הפינית אאולי קוקו. המלודיה בשיר הושאלה מהנעימה "Alla Luce Del Giorno" של המלחין אניו מוריקונה, שנוצרה עבור הסרט האיטלקי מ-1969 "Metti, una sera a cena". השיר זכה להצלחה מסחררת לאחר יציאתו, כבש את פסגת מצעד שירי המועדונים באוסטרליה והגיע למקום החמישי במצעד הסינגלים הבריטי, ועם השנים זכה למעמד של קאלט בקרב חובבי ספורט קליעה למטרה לאחר שערוץ הטלוויזיה Sky Sports של רשת סקיי החליט לנגן את השיר במהלך שידורי טורנירי הליגה המקצוענית של איגוד ה-PDC (Professional Darts Corporation) הבריטי. ב-2001 יצא הסינגל השני של ההרכב, Inside all the People, בו השתתף הזמר האנגלי דן בלאק. אף על פי שלא הצליח לשחזר את הצלחת קודמו, הביא הסינגל לעלייה בפופולריות של ההרכב כאשר הם הוזמנו לנגן בטקס פרסי הדאנס האיטלקי שהתקיים במועדון ה"אלקטרז" במילאנו בדצמבר של אותה השנה ושודר בערוץ "איטליה 1". ב-2002 יצא אלבום האולפן הראשון של ההרכב, Non Zero Sumness. לצד שני הסינגלים שיצאו עד כה, יצאו מהאלבום הסינגלים הנוספים Who Said ו-The Switch. האלבום הצליח להגיע למעמד "אלבום זהב", ובאותה השנה זכה ההרכב בטקס פרסי המוזיקה האיטלקי (אנ') בפרסים "ההרכב האיטלקי הטוב ביותר" ו"התגלית האיטלקית של השנה". בהמשך יצאה מהדורה מוגבלת של האלבום שנקראה Non Zero Sumness Plus One, שכללה את השיר One Step Closer שבוצע יחד עם ג'ים קר מהלהקה הסקוטית סימפל מיינדס. ב-25 בפברואר 2005 הוציא ההרכב את הסינגל Stop Me, ובהמשך השנה הוציאו את אלבום האולפן השני שלהם The Illogical Consequence שכלל את הסינגל. ב־שנה שלאחר מכן הוציא ההרכב את אלבומם השלישי Static, כשהסינגל המוביל בו הנושא את אותו השם נכלל בפסקול של משחק הווידאו פיפא 2008. ב-2009 הוציא ההרכב את הסינגל Lemonade. ב-2011 הוציא ההרכב סינגל בשם Another Sunrise, שסימן את הופעת הבכורה של הסולן החדש שהצטרף להרכב, אלכס אולמן הלוקסמבורגי. בספטמבר אותה השנה הוציא ההרכב את האלבום The Great Shake; באלבום השתתף זמר הרוק ג'וליאנו סאנגיורגי, סולן להקת הפופ-רוק האיטלקית Negramaro. כמו כן, באותה השנה הוציא ההרכב קאבר לשיר These Boots Are Made for Walkin' של ננסי סינטרה כחלק מהפסקול לסרט הקומדיה האיטלקי La kryptonite nella borsa. הבמאי של אותו הסרט הפיק גם את הווידאו קליפ של הקאבר, בו השתתפו חלק מכוכבי הסרט. השיר נכלל כחלק מהפסקול שליווה את הפרסומת לתחרות היורו שהתקיימה ב-2012. ב-2015 הוציא ההרכב את הסינגל We-people כחלק מהקמפיין העולמי של עמותת Save the Children (אנ') הבריטית שהוקמה על מנת להילחם בתמותת תינוקות ברחבי העולם. בשנה שלאחר מכן, הכריזו חברי ההרכב על כוונתם להוציא אלבום אולפן נוסף, אך בהמשך דחו את יציאתו ל-2019 עקב שמועות על חזרתו האפשרית של דן בלאק כסולן, ובהמשך דחו את יציאתו לזמן בלתי מוגבל. ב-18 בפברואר 2018 נפטר בסיסט הלהקה סרג'יו דלה מוניקה עקב דלקת ריאות שנבעה מסיבוכי טיפול דיאליזה שעבר במהלך השנה שקדמה לכך, בגינם נאלץ לעזוב את הלהקה. הוא היה בן 58 במותו. בדצמבר 2018 הוציא ההרכב סינגל בשם All On Me, וב-2020 יצא אלבום האוסף 20:20 לרגל חגיגות ה-20 שנה להיווסדם. ב-6 בינואר 2023 הוציא ההרכב את הסינגל The World's End, שנועד להיות חלק מאלבום חמישי שעתיד לצאת בסתיו 2023. ב-2 ביוני 2023 יצא סינגל נוסף בשם Any Given Day שעתיד להיות אף הוא חלק מהאלבום. חברי הלהקה ציינו כי ההשפעות העיקריות על יצירתם הן דפש מוד, גארי ניומן, The Alan Parsons Project, קינג קרימזון, הפוליס, הקלאש, סטיבי וונדר, בריאן אינו, דייוויד בואי, Underworld, הקילרז, Leftfield, קוקטו טווינס, ניו אורדר, The Chemical Brothers ודאפט פאנק. Non Zero Sumness (2002) The Illogical Consequence (2005) Static (2006) The Great Shake (2011) Planet Funk (2009) 20:20 (2020) אתר האינטרנט הרשמי של Planet Funk (באנגלית) מדיה וקבצים בנושא Planet Funk בוויקישיתוף Planet Funk, ברשת החברתית פייסבוק Planet Funk, ברשת החברתית אקס (טוויטר) Planet Funk, סרטונים בערוץ היוטיוב Planet Funk, באתר ספוטיפיי Planet Funk, באתר AllMusic (באנגלית) Planet Funk, באתר MusicBrainz (באנגלית) Planet Funk, באתר דיזר Planet Funk, באתר Discogs (באנגלית) Planet Funk, באתר Songkick (באנגלית) Planet Funk, באתר Genius Chase the Sun by Planet Funk on WhoSampled, WhoSamples Official Singles Chart on 4/2/2001, 4 February 2001 - 10 February 2001, Official Chart Company Kieran Gill, Inside story of how the World Darts Championship has developed, Mail Online, ‏2017-12-29 Billboard Staff, Kylie Minogue Tops Italian Dance Awards, Billboard, ‏2001-12-12 (באנגלית אמריקאית) Planet Funk - Inside All The People (live Italian Dance Award), נבדק ב-2023-12-04 Planet Funk sugli scudi trionfo made in Tenax - la Repubblica.it, Archivio - la Repubblica.it, ‏2002-12-05 (באיטלקית) Rockol com s.r.l, √ Italian Music Awards, vincono Ligabue, Planet Funk e Silvestri, Rockol (באיטלקית) EUROPEI 2012 - SPOT RAI - HD, נבדק ב-2023-12-04 Planet Funk, esce il nuovo singolo (con Dan Black) 'All On Me': nuovo album in primavera, www.rockol.it, ‏13 בדצמבר 2018 Planet funk - la Repubblica.it, Archivio - la Repubblica.it, ‏2005-09-14 (באיטלקית)